ফের বঙ্গ সফরে অমিত শাহ, ২৯ মার্চ রাজ্যের আসার কথা

কলকাতা: ফের বঙ্গ (Kolkata) সফরে আসতে চলেছেন কেন্দ্রীয় মন্ত্রী অমিত শাহ (Amit Shah)। সব কিছু ঠিক ঠাক থাকলে, আগামী ২৯ মার্চ তাঁর রাজ্যে আসার কথা। তার পরের দিন অর্থাৎ ৩০ মার্চ সাংগঠিক সভায় যোগ দেবেন স্বরাষ্ট্রমন্ত্রী।

আর এক বছর পরেই রাজ্যে বিধানসভা ভোট (Assemble Election)। তাই সমস্ত সাংগঠিক দিক খতিয়ে দেখবেন তিনি। সেইসঙ্গে বৈঠকে আগামীদিনের কর্মসূচি নিয়ে গেমপ্ল্যান তৈরির সম্ভাবনা। অপরদিকে চলতি মাসেই বিজেপি রাজ্য সভাপতির (BJP state president) নতুন নাম ঘোষণা হবে। সেইসমস্ত কিছু নিয়ে আলোচনা হবে।

এরপর এপ্রিল মাসের মাঝামাঝি, পয়লা বৈশাখের পর থেকে প্রচারে পথে নেমে পড়বেন রাজ্য নেতৃত্ব। কলকাতায় শাহের একদিনের কর্মসূচির অবশ্যই তাৎপর্যপূর্ণ।

আরও পড়ুন: বিধানসভায় হুমায়ুন কবীরের ভাগ্য পরীক্ষা! রাজ্যের রাজনীতিতে মেরুকরণের উত্তাপ চরমে

রবিবার বঙ্গ বিজেপির তরফে সল্টলেকে কোর কমিটির বৈঠক বসেছিল। সেখানের রাজ্যের বিজেপি সভাপতি কে হবে, তাই নিয়ে একপ্রস্ত আলোচনা হয়েছে। সেখানেই জানা গেছে, রাজ্যে আসছেন স্বরাষ্ট্রমন্ত্রী অমিত শাহ।

বিজেপির রাজ্য সভাপতি সুকান্ত মজুমদার সাংবাদিকদের মুখোমুখি হয়ে জানিয়েছেন, আগামী ২৯ মার্চ রাতে অমিত শাহ রাজ্যে আসছেন। ৩০ তারিখ একদিনের সফরসূচিতে তিনি বাংলায় থাকবেন। সাংগঠনিক বৈঠক করবেন তিনি। বঙ্গ বিজেপির নেতাদের নিয়ে আলাদা করে বৈঠকও কররে পারেন তিনি। বিধানসভা ভোটের আগে কর্মসূচি নিয়ে রূপরেখা তৈরি করে দিতে পারেন শাহ।

এদিকে রাজ্যে ভুয়ো ভোটার নিয়ে সরব হয়েছে তৃণমূল কংগ্রেস। নির্বাচন কমিশনকে চাপের মুখে ফেলেছে শাসক দল। তৃণমূল সুপ্রিমোর ভুতুড়ে ভোটার ইস্যুতে আওয়াজ তোলার পর থেকেই পথে নেমে পড়েছে শাসকদলের একাধিক নেতা নেত্রীরা। বহু জায়গায় এক এপিক নাম্বারে দুই রাজ্যের ভোটারের উল্লেখ পাওয়া গেছে।

আবার অন্যদিকে সদ্য বিজেপি ছেড়ে তৃণমূলের যোগদান করেছেন তাপসী মণ্ডল। সেই পরিস্থিতিতে দলের উপর চাপ তৈরি হয়েছে। সেই সমস্ত দিক শাহের বৈঠকে স্থান পাবে বলেই মনে করা হচ্ছে। ভোটের আগে শাহের এই বৈঠক অবশ্যই গুরূত্বপূর্ণ হতে চলেছে।